আর উল্লিখিত দ্বিতীয় কারণে যদি সংসদ ভেঙে যায় তাহলে নির্বাচন দিতে হবে সংসদ ভেঙে যাওয়ার দিন থেকে পরবর্তী ৯০ দিনের মধ্যে। তাই জাতীয় সংসদ নির্বাচন অনুষ্ঠানের সময়সীমা সম্বন্ধে সংবিধানে বিন্দুমাত্র কোন ফাঁক রাখা হয়নি। যেভাবেই সংসদ ভেঙে যাক না কেন সংসদ ভেঙে যাওয়ার ৯০ দিনের মধ্যে নির্বাচন দিতেই হবে। সংবিধান বিশেষজ্ঞরা বলছেন, নির্বাচন না দিয়ে সরকারের মেয়াদ বাড়ানোর প্রসঙ্গটি একটি প্রচারণা মাত্র। সংবিধান এ জাতীয় কোন লুকোচুরির আশ্রয় গ্রহণের সুযোগ রাখা হয়নি। পূর্ববর্তী ৯০ দিন পরবর্তী ৯০ দিন বিতর্ক: প্রচলিত বিতর্কের আরেকটি দিক হলো ৯০ দিন সময়সীমা নিয়ে অনেকের আপত্তি।